SET บ่ายวูบเฉียด 13 จุด หลุดแนวรับ 1,700! รับปัจจัยตปท. ฟากโบรกฯแนะเก็งกำไร 4 หุ้นบลูชิพ
SET บ่ายวูบเฉียด 13 จุด หลุดแนวรับ 1,700! รับปัจจัยตปท. ฟากโบรกฯแนะเก็งกำไร 4 หุ้นบลูชิพ โดย ณ เวลา 15.20 น. ดัชนีฯอยู่ที่ระดับ 1,699.69 จุด ปรับตัวลดลง 12.70 จุด หรือ 0.74% โดยปรับตัวขึ้นสูงสุดที่ 1,709.05 จุด ต่ำสุดที่ 1,699.02 จุด ด้วยมูลค่าการซื้อขาย 3.67 หมื่นล้านบาท
1 ส.ค. 2562

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 15.20 น. อยู่ที่ระดับ 1,699.69 จุด ปรับตัวลดลง 12.70 จุด หรือ 0.74% โดยปรับตัวขึ้นสูงสุดที่ 1,709.05 จุด ต่ำสุดที่ 1,699.02 จุด ด้วยมูลค่าการซื้อขาย 3.67 หมื่นล้านบาท

ด้าน บล.กสิกรไทย ระบุในบทวิเคราะห์ บ่ายนี้คาด SET Index แกว่งพักตัวในกรอบ 1,700-1,715 จุด เนื่องจากการ Sell on fact หลัง ปธ. Fed ไม่ยืนยันว่าจะลดดอกเบี้ยอีกหรือไม่ ทั้งนี้ยังคงมองว่า Fed ไม่ได้ปิดประตูสำหรับการลดดอกเบี้ย แต่จะพิจารณาตามสภาพแวดล้อมที่จะกระทบกับการขยายของเศรษฐกิจสหรัฐฯ ขณะเดียวกัน Bond yield ทั้งของสหรัฐฯและไทยยังคงอยู่ในระดับต่ำ ดังนั้นการลงทุนในตลาดหุ้นยังน่าสนใจ
ขณะที่ บล.ซีจีเอส-ซีไอเอ็มบี ระบุในบทวิเคราะห์ แนวโน้มตลาดภาคบ่าย คาดว่าตลาดยังเผชิญกับแรงกดดันอย่างต่อเนื่อง โดยเป็นแรงขายในหุ้นขนาดใหญ่เป็นหลัก โดยคาดว่าจะเป็นแรงขายของนักลงทุนต่างประเทศหลังจากที่ชะลอการซื้อมาระยะหนึ่งและเริ่มกลับมาขายออก 2 ใน 3 วันทำการหลังสุดบวกกับค่าเงินบาทที่อ่อนค่าลงและตลาดขาดปัจจัยหนุนระยะสั้นก็ทำให้มองว่าตลาดมีโอกาสลงไปทดสอบแนวรับสำคัญที่ 1700 จุด ได้อีกครั้งในช่วงบ่าย (โดยหากหลุดแนวดังกล่าว ตลาดน่าจะไหลลงแรงไปที่แนวรับถัดไปที่ 1690 จุดได้ภายในวัน)
โดยมองว่าหากผลการดำเนินงานไตรมาส 2/19 ที่กำลังทยอยประกาศออกมาต่ำกว่าที่ตลาดคาดก็น่าจะเป็นแรงฉุดให้ตลาดร่วงหลุดระดับ 1700 จุดไปที่แนวรับสำคัญที่ 1680 จุดได้ในกลางเดือนนี้ ดังนั้นแนะนำ ทยอยขายทำกำไร โดยให้แนวรับที่ 1700-1690 จุดและแนวต้านที่ 1710-1712 จุด บ่ายนี้แนะนำ เก็งกำไร EA CPALL SCB KBANK